《寄牧止弟》
明代·陈子升

成名不逐众登天，学得玄门又学禅。细巷引僧离水寺，阔衫随鹤过秋田。

楼尊大士骑狮相，经夹先皇篆凤笺。城里不逢那足恨，诸郎新近把诗传。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。